2007-es Formula–1 kínai nagydíj
A kínai nagydíj volt a 2007-es Formula–1 világbajnokság tizenhatodik futama, amit 2007. október 7-én rendeztek a Shanghai International Circuit pályán. A versenyt Kimi Raikkönen nyerte a Ferrarival, második lett Fernando Alonso a McLarennel, a harmadik pedig Felipe Massa szintén egy Ferrarival. A világbajnokságot vezető Lewis Hamilton kiesett, amikor az erősen viseltes gumijai lecserélésére indulva kicsúszott a boxutca bejáratánál a kavicságyba, ahonnan nem tudott kijönni.